CELEX: 62012TN0207
Language: fi
Date: 2012-05-11 00:00:00
Title: Asia T-207/12 P: Valitus, jonka Luigi Marcuccio on tehnyt 11.5.2012 virkamiestuomioistuimen asiassa F-3/11, Marcuccio v. komissio, 29.2.2012 antamasta määräyksestä

30.6.2012   
            
            
               FI
            
            
               Euroopan unionin virallinen lehti
            
            
               C 194/27
            
         Valitus, jonka Luigi Marcuccio on tehnyt 11.5.2012 virkamiestuomioistuimen asiassa F-3/11, Marcuccio v. komissio, 29.2.2012 antamasta määräyksestä
   (Asia T-207/12 P)
   2012/C 194/45
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (Tricase, Italia) (edustaja: asianajaja G. Cipressa)
   
      Vastapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan valituksenalaisen määräyksen kokonaisuudessaan
            
         
               —
            
            
               ensisijaisesti hyväksymään kaikki valittajan asiassa, jota valitus koskee, virkamiestuomioistuimessa esittämät vaatimukset
            
         
               —
            
            
               velvoittamaan vastapuolen korvaamaan valittajalle valitusmenettelystä aiheutuvat oikeudenkäyntikulut
            
         
               —
            
            
               toissijaisesti palauttamaan valituksenalaisen asian virkamiestuomioistuimen käsiteltäväksi eri kokoonpanossa uuden ratkaisun saamiseksi kaikkiin tämän valituksen edeltävissä kohdissa mainittuihin vaatimuksiin.
            
         
      Oikeudelliset perusteet ja pääasialliset perustelut
   
   Valitus koskee asiassa F-3/11 29.2.2012 annettua määräystä, jolla hylättiin tutkittavaksi ottamisen edellytysten ilmeisen puuttumisen vuoksi kanne, jolla vaadittiin yhtäältä sellaisen komission päätöksen kumoamista, jolla se väitetysti kieltäytyi sisällyttämästä erästä asiakirjaa valittajan tapaturmaa koskevaan aineistoon, ja toisaalta komission velvoittamista maksamaan valittajalle 1 000 euroa korvauksena väitetystä vahingosta.
   Valittaja esittää valituksensa tueksi kaksi valitusperustetta.
   
               1)
            
            
               Ensimmäinen valitusperuste perustuu tutkittavaksi ottamisen edellytysten ilmeistä puuttumista koskevan toteamuksen perustelujen puuttumiseen, määräyksen ilmeiseen epäselvyyteen, paradoksaalisuuteen, tosiseikkojen vääristämiseen, ilmiselvyyksien toteamiseen, epäloogisuuteen, epäjohdonmukaisuuteen, suhteettomuuteen, clare loqui-velvoitteen laiminlyöntiin, jättämiseen lausumatta eräästä valittajan vaatimuksesta sekä seuraavien oikeussääntöjen virheelliseen, väärään ja epäloogiseen tulkintaan ja soveltamiseen:
               
                           —
                        
                        
                           Euroopan unionin henkilöstösääntöjen 26 ja 26 bis artikla
                        
                     
                           —
                        
                        
                           valituskelpoisen toimen käsitettä koskevat oikeussäännöt (erityisesti valituksenalaisen määräyksen 30–47 kohta) ja
                        
                     
                           —
                        
                        
                           henkilön oikeutta käsitellä häntä itseään koskevia, unionin toimielimen hallussa olevia henkilötietoja ja saada tutustua niihin koskevat oikeussäännöt.
                        
                     
         
               2)
            
            
               Toinen valitusperuste perustuu virkamiestuomioistuimen oikeudenkäyntikuluja koskevien toteamusten lainvastaisuuteen (valituksenalaisen määräyksen 47 ja 48 kohdan välissä oleva maininta).